Ηλίας Ζούρος

Ο Ηλίας Ζούρος (11 Μαρτίου 1966), είναι Έλληνας προπονητής καλαθοσφαίρισης.

 Βιογραφικά στοιχεία 
Ξεκίνησε τη σταδιοδρομία του από τα εφηβικά τμήματα του Πανιωνίου, όπου έμεινε για τέσσερα χρόνια, κατακτώντας ένα Πρωτάθλημα Ελλάδος το 1993. Αργότερα εργάστηκε ως βοηθός προπονητή του Σπύρου Φώσκολου στην ανδρική ομάδα του Γ.Σ. Περιστερίου. 

Επόμενοι σταθμοί του ήταν ο Εθνικός Πειραιώς και το Παλαιό Φάληρο, με το οποίο έφτασε κατά την περίοδο 1995-96 στον τελικό του Κυπέλλου Ε.Σ.ΚΑ.Ν.Α. Κατόπιν υπέγραψε συμβόλαιο με το Σπόρτιγκ Αθηνών, παραμένοντας στο σύλλογο ως βοηθός προπονητή για δύο χρόνια. Το 1997 μεταπήδησε στην ομάδα του Γ.Σ. Αμαρουσίου ως βοηθός του Κώστα Πετρόπουλου, όπου έμεινε για δύο χρόνια.

Το 1999 προσέφερε ως βοηθός του Κώστα Πετρόπουλου στον πάγκο της Εθνικής Ελλάδος. Μέχρι το Φεβρουάριο του 2002 γνώρισε 10 νίκες σε σύνολο 15 συμμετοχών.Ηλίας Ζούρος , στατιστικά προπονητή στην επίσημη ιστοσελίδα της Εθνικής Ομοσπονδίας Καλαθοσφαίρισης. Στο μεταξύ, το καλοκαίρι του 1999 προσελήφθη ως βοηθός προπονητή του Γιάννη Ιωαννίδη στον Ολυμπιακό Πειραιώς. Την επόμενη χρονιά ανέλαβε το πόστο του πρώτου προπονητή της ομάδας, αποχωρώντας τελικά στα μέσα του 2002. 

Την περίοδο 2003-04 μετέφερε τις δραστηριότητές του στο Λίβανο, όπου ανέλαβε την τεχνική ηγεσία της Σαζές Βηρυττού (Sagesse Beirut). Με την ομάδα αυτή κατέκτησε το Πρωτάθλημα Λιβάνου της περιόδου 2003-04, καθώς και το FIBA Asia Champions Cup. Παράλληλα ανακηρύχθηκε κορυφαίος προπονητής της χρονιάς στην Ασία για το 2004.

Την επόμενη χρονιά επέστρεψε στην Ελλάδα για λογαριασμό αρχικά της Νήαρ Ήστ και κατόπιν του Άρη Θεσσαλονίκης, όπου και παρέμεινε μέχρι το Δεκέμβριο του 2005.«Α1: Τέλος ο Ζούρος, ανέλαβε ο Ματζόν», άρθρο στον ιστότοπο του NovaΣΠΟΡ FM, 22 Δεκεμβρίου 2005. Από το καλοκαίρι του 2006 μέχρι το Δεκέμβριο του 2007 ανέλαβε την καθοδήγηση της γαλλικής ομάδας Παρί Ρασίνγκ Κλαμπ. Κατόπιν ο Ιάκωβος Φιλιππούσης τον παρότρυνε να επιστρέψει στην Ελλάδα για να αναλάβει τον πάγκο του Πανελληνίου Γ.Σ., όπου και παρέμεινε για 2,5 χρόνια. Κατά τη διάρκεια της θητείας του ο σύλλογος ολοκλήρωνε τις αγωνιστικές του υποχρεώσεις σταθερά στην κορυφαία πεντάδα της Α1 Εθνικής Κατηγορίας, ενώ παράλληλα έφτασε μέχρι τους τελικούς του EuroCup 2010, όπου και κατετάγη τέταρτος. Ο Ζούρος αναδείχθηκε δε Προπονητής της Χρονιάς για το EuroCup 2010.2009-10 Eurocup Coach of the Year: Ilias Zouros, Panellinios BC, επίσημη ιστοσελίδα του EuroCup Ανδρών.

Το καλοκαίρι του 2010 ο Ζούρος εξέφρασε την επιθυμία να μη συνεχίσει πλέον στο σύλλογο παρά την καλή του συνεργασία με τη διοίκηση, επικαλούμενος ως λόγο τη «μεγάλη καθυστέρηση συγκρότησης της ομάδας» που «ήλθε να προστεθεί σε ένα γενικό κοινωνικό κλίμα αβεβαιότητας που προκαλεί η οικονομική κρίση». 

Τον Ιανουάριο ο Ζούρος υπέγραψε συμβόλαιο με τη Ζάλγκιρις Κάουνας, ομάδα του Λιθουανικού Πρωταθλήματος Καλαθοσφαίρισης, μέχρι το καλοκαίρι του 2011.«Ανέλαβε τη Ζαλγκίρις ο Ζούρος» , άρθρο στον ιστότοπο Contra.gr, 15 Ιανουαρίου 2011. Με τον τρόπο αυτό έγινε ο πρώτος Έλληνας προπονητής ομάδας του εξωτερικού, η οποία αγωνίζεται στην Euroleague.«Και επίσημα ο Ζούρος στη Ζαλγκίρις», άρθρο στον ιστότοπο του NovaΣΠΟΡ FM, 15 Ιανουαρίου 2011. Στις 13 Φεβρουαρίου 2011 κατέκτησε τον πρώτο του τίτλο με τη Ζάλγκιρις, η οποία κέρδισε τη Λιέτουβος Ρίτας  με 81-69 στον τελικό του Κυπέλλου Λιθουανίας.«Κυπελλούχος ο Ζούρος», άρθρο στον ιστότοπο του NovaΣΠΟΡ FM, 13 Φεβρουαρίου 2011. Μέσα στην ίδια χρονιά κατέκτησε επίσης το Πρωτάθλημα Λιθουανίας, καθώς και το Πρωτάθλημα της Βαλτικής Λίγκας.«Ωραίος ως... Ευρωπαίος!» , άρθρο στον ιστότοπο της εφημερίδας SportDay.gr, 27 Φεβρουαρίου 2012. Η λήξη της συνεργασίας του με την ομάδα έλαβε τέλος τον Οκτώβριο του 2011,«Τέλος ο Ηλίας Ζούρος» , άρθρο στον ιστότοπο Contra.gr, 20 Οκτωβρίου 2011. εφόσον ήρθε σε ρήξη με τον τότε ιδιοκτήτη της ομάδας, Βλαντιμίρ Ρομανόφ.«Επιστρέφει στην Ζαλγκίρις ο Ζούρος», άρθρο στον ιστότοπο SentraGoal.gr, 22 Ιουνίου 2013.

Στις 4 Μαρτίου 2011 η Ελληνική Ομοσπονδία Καλαθοσφαίρισης προχώρησε στην ανακοίνωση της ανάληψης της τεχνικής ηγεσίας της Εθνικής Ελλάδος Ανδρών από τον Ζούρο μέχρι τους Ολυμπιακούς Αγώνες του 2012.«Ζούρος και επίσημα!», άρθρο στον ιστότοπο του NovaΣΠΟΡ FM, 4 Μαρτίου 2011.«Ο Ηλίας Ζούρος στο τιμόνι της Εθνικής στο μπάσκετ» , άρθρο στον ιστότοπο της εφημερίδας «Ναυτεμπορική», 4 Μαρτίου 2011.«Ελλάδα appoint Zouros Coach», άρθρο στον επίσημο ιστότοπο της FIBA Europe, 4 Μαρτίου 2011.  Από τη θέση αυτή απομακρύνθηκε μετά την αποτυχία της ομάδας να περάσει - μάλλον αναπάντεχα - με επιτυχία το Προολυμπιακό Τουρνουά.«Ο Κολοκυθάς «τελείωσε» τον Ζούρο», άρθρο στον ιστότοπο της εφημερίδας «Το Βήμα», 13 Ιουλίου 2012.

Στις 27 Φεβρουαρίου 2012, ο Ζούρος προσελήφθη στην τεχνική ηγεσία της Αναντολού Εφές αποτελώντας τον πρώτο Έλληνα προπονητή που αναλαμβάνει ανδρική ομάδα της Τουρκίας (ο Τζώρτζης Δικαιουλάκος έχει αναλάβει τη γυναικεία ομάδα της Φενερμπαχτσέ). Η ομάδα έφτασε στη σειρά των τελικών, χάνοντας ωστόσο το Πρωτάθλημα Τουρκίας από τη Μπεσίκτας.«Πρωταθλήτρια η Μπεσίκτας», άρθρο στον ιστότοπο Gazzetta.gr, 11 Ιουνίου 2012.«Πρωταθλήτρια η Μπεσίκτας!», άρθρο στον ιστότοπο του NovaΣΠΟΡ FM, 11 Ιουνίου 2012. Μετά το τέλος της περιόδου η Εφές έκανε πρόταση ανανέωσης συμβολαίου στο Ζούρο, ο οποίος εν τέλει αρνήθηκε την πρόταση, καθώς βρισκόταν σε συζητήσεις για την ανάληψη της τεχνικής ηγεσίας του Ολυμπιακού.«Ζούρος: «Είπα όχι στην Εφές λόγω Ολυμπιακού»», άρθρο στον ιστότοπο της εφημερίδας «Το Βήμα», 19 Δεκεμβρίου 2012.

Την άνοιξη του 2013 ο προπονητής απέρριψε την προσφορά για τριετές συμβόλαιο από την Ομοσπονδία της Κίνας για τη θέση του ομοσπονδιακού τεχνικού της ανδρικής ομάδας της χώρας, επικαλούμενος οικογενειακούς λόγους.«"Όχι" Ζούρου στην εθνική Κίνας», άρθρο στον ιστότοπο του Κρήτη ΣΠΟΡ FM, 11 Απριλίου 2013. Εν τέλει το συμβόλαιο αυτό υπέγραψε ο Παναγιώτης Γιαννάκης.«Μπάσκετ: Ο Γιαννάκης ανέλαβε την Εθνική Κίνας», άρθρο στον ιστότοπο της εφημερίδας «Ναυτεμπορική», 25 Απριλίου 2013. Από την πλευρά του ο Ζούρος επέστρεψε στον πάγκο της λιθουανικής Ζάλγκιρις, διαδεχόμενος τον Ζοάν Πλάθα. Εντούτοις η δεύτερη θητεία του στο σύλλογο έληξε πολύ σύντομα, στα τέλη Οκτωβρίου του 2013, εξαιτίας σειράς κακών αποτελεσμάτων.«Παρελθόν από τη Ζαλγκίρις ο Ζούρος» , άρθρο στον ιστότοπο Contra.gr, 28 Οκτωβρίου 2013.

Το Δεκέμβριο του 2014 ο Ζούρος επέστρεψε στο Πρωτάθλημα Τουρκίας, έχοντας αναλάβει την Τόφας Μπούρσα, ομάδα με έδρα την πόλη της Προύσας.«Στην Τόφας ο Ηλίας Ζούρος» , άρθρο στον ιστότοπο Contra.gr, 22 Δεκεμβρίου 2014. Καθώς ο σύλλογος απέτυχε να απομακρυνθεί από τη ζώνη του υποβιβασμού η συνεργασία των δύο πλευρών ολοκληρώθηκε πριν τη λήξη της περιόδου, στα μέσα Απριλίου του 2015.«Ο Ηλίας Ζούρος αποτελεί παρελθόν από την Τόφας Μπούρσα», άρθρο στον ιστότοπο In.gr, 15 Απριλίου 2015.

Το Φεβρουάριο του 2016 υπέγραψε συμβόλαιο συνεργασίας με την Εθνική Ομάδα της Γεωργίας.ΕΠΙΣΗΜΟ! Στην Εθνική Γεωργίας ο Ζούρος!, onsports.gr. 18/02/2016. Ανακτήθηκε 19/02/2016 Παρέμεινε στην τεχνική της ηγεσία μέχρι τις 14 Σεπτεμβρίου του 2023, όταν και ανακοίνωσε την απόφαση του να αποχωρήσει. Κατά την διάρκεια της θητείας του οδήγησε την Γεωργία δύο φορές στους ομίλους του Ευρωμπάσκετ (2017, 2022) ενώ πέτυχε την πρόκριση της για πρώτη φορά στους ομίλους του Μουντομπάσκετ το 2023, φτάνοντας στον γύρο των 16 της διοργάνωσης.

Στις 25 Ιουνίου 2019, επέστρεψε στο ελληνικό πρωτάθλημα, αφού υπέγραψε συμβόλαιο συνεργασίας με την ομάδα του Γ.Σ. Περιστερίου μέχρι το 2021. Στις 29 Νοεμβρίου 2019, απομακρύνθηκε από τον πάγκο του Περιστερίου.

Στις 7 Νοεμβρίου 2021, ανακοινώθηκε από τον Προμηθέα Πατρών. Στις 18 Απριλίου 2022, αποτέλεσε παρελθόν από τον Προμηθέα.

Στις 26 Ιανουαρίου 2024, συμφώνησε με την ομάδα της Α.Ε.Κ. μέχρι το τέλος της αγωνιστικής σεζόν 2023-24.

 Διακρίσεις 

 Συλλογικές 

Κύπελλο Ελλάδας: 2002
Πρωτάθλημα Λιβάνου: 2004
 FIBA Asia Champions Cup: 2004
Πρωτάθλημα Λιθουανίας: 2011
 Κύπελλο Λιθουανίας: 2011
 Πρωτάθλημα Βαλτικής Λίγκας: 2011

 Ατομικές 

 Κορυφαίος προπονητής της χρονιάς στην Ασία: 2004
 Προπονητής της Χρονιάς για το EuroCup: 2010
Πρώτος Έλληνας προπονητής ομάδας του εξωτερικού, η οποία αγωνίζεται στην Euroleague.
Πρώτος Έλληνας προπονητής που καταφέρνει να κάνει 15 ήττες σε 16 ματς.

 Παραπομπές 

 Εξωτερικοί σύνδεσμοι 
 Επίσημο ιστολόγιο
 Ηλίας Ζούρος, στατιστικά προπονητή στην επίσημη ιστοσελίδα της Εθνικής Ομοσπονδίας Καλαθοσφαίρισης.
 «Το προφίλ του Ηλία Ζούρου», άρθρο στον ιστότοπο Contra.gr, 4 Μαρτίου 2011.
 «Ηλίας Ζούρος: Είναι ο προπονητής της χρονιάς», άρθρο στον ιστότοπο MensLounge.gr, 2010.
  Ηλίας Ζούρος, στατιστικά στην επίσημη ιστοσελίδα του EuroCup Ανδρών.
  2009-10 Eurocup Coach of the Year: Ilias Zouros, Panellinios BC, επίσημη ιστοσελίδα του EuroCup Ανδρών.

Κατηγορία:Έλληνες προπονητές καλαθοσφαίρισης
Κατηγορία:Προπονητές καλαθοσφαίρισης Εθνικής Ελλάδας
Κατηγορία:Προπονητές καλαθοσφαίρισης Εθνικής Γεωργίας
Κατηγορία:Προπονητές καλαθοσφαίρισης Πανιωνίου
Κατηγορία:Προπονητές καλαθοσφαίρισης Περιστερίου
Κατηγορία:Προπονητές καλαθοσφαίρισης Εθνικού Πειραιώς
Κατηγορία:Προπονητές καλαθοσφαίρισης Παλαιού Φαλήρου
Κατηγορία:Προπονητές καλαθοσφαίρισης Σπόρτιγκ
Κατηγορία:Προπονητές καλαθοσφαίρισης Αμαρουσίου
Κατηγορία:Προπονητές καλαθοσφαίρισης Νήαρ Ηστ
Κατηγορία:Προπονητές καλαθοσφαίρισης Άρη Θεσσαλονίκης
Κατηγορία:Προπονητές καλαθοσφαίρισης Πανελληνίου
Κατηγορία:Προπονητές καλαθοσφαίρισης λιβανέζικων συλλόγων
Κατηγορία:Προπονητές καλαθοσφαίρισης γαλλικών συλλόγων
Κατηγορία:Προπονητές καλαθοσφαίρισης Ζάλγκιρις Κάουνας
Κατηγορία:Προπονητές καλαθοσφαίρισης τουρκικών συλλόγων
Κατηγορία:Προπονητές καλαθοσφαίρισης μαυροβουνιακών συλλόγων
Κατηγορία:Προπονητές καλαθοσφαίρισης Ολυμπιακού Πειραιώς
Κατηγορία:Προπονητές καλαθοσφαίρισης Προμηθέα Πατρών
Κατηγορία:Έλληνες προπονητές καλαθοσφαίρισης στο εξωτερικό